Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/003 DK/Vestas, Tanska) /* */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustomekanismin avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Tanska toimitti 14. toukokuuta 2012 hakemuksen EGF/2012/003 DK/Vestas EGR:n rahoitustuen saamiseksi sen jälkeen, kun Vestas Group oli vähentänyt työpaikkoja Tanskassa. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2012/003 Jäsenvaltio || Tanska 2 artikla || a alakohta Ensisijainen yritys || Vestas Toimittajat ja jatkojalostajat || 0 Viiteajanjakso || 8.2.2012–8.6.2012 Yksilöllisten palvelujen tarjoamisen aloittamispäivä || 13.8.2012 Hakemuksen päivämäärä || 14.5.2012 Työntekijävähennykset viiteajanjaksolla || 720 Työntekijävähennykset ennen viiteajanjaksoa ja sen jälkeen || 0 Tukikelpoiset työntekijävähennykset yhteensä || 720 Toimenpiteisiin osallistuvien vähennettyjen työntekijöiden määrä || 720 Yksilöllisten palvelujen kustannukset euroina || 14 398 000 EGR:n täytäntöönpanokustannukset euroina[3] || 578 000 EGR:n täytäntöönpanokustannukset prosentteina || 3,9 Kokonaisbudjetti euroina || 14 976 000 EGR:n tuki euroina (50 %) || 7 488 000 1. Hakemus jätettiin komissiolle 14. toukokuuta 2012, ja sitä täydennettiin lisätiedoin 10. heinäkuuta 2012 asti. 2. Hakemus täyttää asetuksen (EY) N:o 1927/2006 2 artiklan a alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys 3. Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Tanska toteaa, että maailmankaupan muutokset ovat vaikuttaneet vakavasti tuuliturbiineja valmistavaan teollisuuteen EU:ssa (kyseinen toimiala sisältyy NACE Rev. 2:n kaksinumerotasoon 28 – koneiden ja laitteiden valmistus) ja erityisesti pienentäneet EU:n markkinaosuutta merkittävästi. Tanska selittää, että vaikka tuuliturbiinien tuotanto Euroopassa on kasvanut viime vuosina, tuuliturbiinien globaalit markkinat ovat kasvaneet sitäkin nopeammin erityisesti Aasiassa ja Pohjois-Amerikassa. Vuonna 2010 enemmän kuin puolet uuden tuulivoimakapasiteetin lisäyksestä tapahtui ensimmäisen kerran perinteisten Euroopan ja Pohjois-Amerikan markkinoiden ulkopuolella. Tämä kehitys johtui pääasiassa Kiinan edelleen jatkuvasta talouden kasvujaksosta – maassa otettiin käyttöön puolet kaikista uusista tuulivoimaloista maailmassa.[4] Alan kasvaessa dynaamisesti koko maailmassa Euroopan osuus kokonaiskapasiteetista laski – se oli 65,5 prosenttia vuonna 2006 mutta enää 43,7 prosenttia vuonna 2010.[5] 4. Tanskan mukaan kyseessä on pysyvä suuntaus. Uusiutuvan energian, tuulivoima mukaan luettuna, kysyntä tulee kasvamaan radikaalisti, mutta markkinat siirtyvät muualle. Eurooppa hallitsi tuulivoimamarkkinoita vuoteen 2006, ja kasvu on Euroopan, Aasian ja Yhdysvaltojen välillä ollut tasapainossa tähän asti. Tuulivoiman kysyntä tulee kuitenkin kasvamaan voimakkaasti Aasiassa ja Pohjois-Amerikassa lähitulevaisuudessa, Etelä-Amerikassa kohtapuoliin ja Afrikassa pitkällä aikavälillä. Valmistus ja huolto siirtyvät paikkoihin, joissa niille on kysyntää, sekä nopean talouskasvun alueille. Eurooppalaiset tuottajat ovat huomattavasti alempien työvoimakustannusten ja tuuliturbiinien suurten osien korkeiden kuljetuskustannusten vuoksi joutuneet siirtämään tuotantoaan lähemmäs kaikkein dynaamisimpia loppukäyttäjämarkkinoita kilpailukykynsä ja markkina-asemansa varmistamiseksi. Tämän tuloksena tuotanto on siirtynyt asteittain pois EU:sta. 5. Vestas Group on ollut osa edellä kuvattua suuntausta. Säilyttääkseen johtoasemansa markkinoilla Vestas on vastikään ottanut käyttöön uuden strategian, jossa periaatteena on kohdealueella tapahtuva tuotanto. Se pyrkii vähentämään tuotanto- ja kuljetuskustannuksia, varmistamaan lyhyemmät välimatkat asiakkaille ja markkinoille ja vahvistamaan yritystä valuuttakurssien vaihtelun varalta.[6] Globalisaation seurauksena tuuliturbiineja valmistetaan tulevaisuudessa siellä, missä niitä tarvitaan (jo vuonna 2011 turbiineista 80–90 prosenttia valmistettiin alueellisesti). Suurin osa tuuliturbiinien komponenteista valmistettiin aiemmin yrityksen sisällä, mutta niiden tuotantoa ulkoistetaan vastaisuudessa yhä enemmän alueellisille kumppaneille, minkä vuoksi Vestas tarvitsee vähemmän investointeja ja voi vähentää henkilöstöään. 6. Tämä on kolmas EGR-asia tuuliturbiinien alalla. Kahdessa edellisessä asiassa esitetyt perustelut (EGF/2010/017 DK Midtjylland Machinery[7] ja EGF/2010/022 DK/LM Glasfiber[8]) pätevät edelleen. Työntekijävähennysten määrän ja 2 artiklan a alakohdan mukaisten kriteerien täyttymisen osoittaminen 7. Tanskan hakemus perustuu asetuksen (EY) N:o 1927/2006 2 artiklan a alakohdan toimintakriteeriin, joka edellyttää vähintään 500 työntekijän vähentämistä neljän kuukauden aikana jäsenvaltiossa sijaitsevasta yhdestä yrityksestä, mukaan luettuina työntekijät, jotka vähennetään sen toimittajien tai jatkojalostajien palveluksesta. 8. Hakemuksesta ilmenee, että Vestas Group vähensi neljän kuukauden viiteajanjakson aikana (8. helmikuuta 2012–8. kesäkuuta 2012) 720 työntekijää. Kaikki nämä työntekijävähennykset on laskettu asetuksen (EY) N:o 1927/2006 2 artiklan toisen kohdan kolmannen luetelmakohdan säännösten mukaisesti. Komissio on saanut 2 artiklan toisen kohdan kolmannen luetelmakohdan mukaisesti vahvistuksen, että tämä on vähentämisten todellinen määrä. Selvitys työntekijävähennysten ennakoimattomasta luonteesta 9. Tanskan viranomaiset muistuttavat, että Vestas Groupin Ringkøbing-Skjernin kunnassa jo vuosina 2009 ja 2010 tekemiä työntekijävähennyksiä ei voitu ennakoida maailmanlaajuisen tuulienergiasektorin nopean laajentumisen vuoksi. Uusi maailmanlaajuinen kaupankäyntimalli, jonka mukaan valmistaminen ulkoistetaan alhaisempien työvoimakustannusten maihin, vaikutti vuonna 2009 enimmäkseen vähän koulutettuihin ja kouluttamattomiin työntekijöihin. Sen sijaan vuoden 2012 työntekijävähennykset Vestas Groupissa vaikuttivat suurelta osin korkeasti koulutettuihin, erikoistuneisiin ja erittäin ammattitaitoisiin työntekijöihin. Tätä ei ollut osattu ennakoida, sillä Tanska on panostanut merkittävästi uusiutuvan energian ja tuulienergian tutkimus- ja kehittämistoimintaan. Tanskan hallitus oli lisäksi neuvotellut kunnianhimoisesta energiapolitiikasta vuosiksi 2012–2020 aikomuksenaan edistää laaja-alaisempaa tuuliturbiinien käyttöönottoa. Myös Ringkøbing-Skjernin kunta oli investoinut vahvasti Vestasin tuulimyllyjen kuljetusmahdollisuuksiin. Oletuksena oli, että Vestasin tuulimyllyjen uusi sukupolvi tuotetaan kunnan alueella. Työntekijöitä vähentävät yritykset ja tuen kohteena olevat työntekijät 10. Hakemus koskee 720:tä Vestas Groupista vähennettyä työntekijää, joista kaikki ovat tuen kohteena. 11. Tuen kohteena olevat työntekijät voidaan jaotella seuraavasti: Ryhmä || Lukumäärä || Prosenttiosuus Miehiä || 452 || 62,78 Naisia || 268 || 37,22 EU:n kansalaisia || 717 || 99,58 Muun kuin EU-valtion kansalaisia || 3 || 0,42 15–24-vuotiaita || 3 || 0,42 25–54-vuotiaita || 630 || 87,50 55–64-vuotiaita || 81 || 11,25 Yli 64-vuotiaita || 6 || 0,83 12. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Johtajat, toimitusjohtaja Tuotanto- ja operatiivisen osaston johtajat || 45 || 6,25 Insinöörit, mukaan luettuina projektipäälliköt, osastopäälliköt || 155 || 21,53 Tekniikan asiantuntijat || 223 || 30,97 Toimistotyöntekijät || 50 || 6,94 Palvelutyöntekijät || 67 || 9,31 Konepaja- ja valimotyöntekijät sekä asentajat ja korjaajat || 2 || 0,28 Prosessi- ja kuljetustyöntekijät || 144 || 20,00 Tehdastyöläiset || 34 || 4,72 13. Asetuksen (EY) N:o 1927/2006 7 artiklan mukaisesti Tanska on vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 14. Työntekijävähennykset koskevat viittä kuntaa, jotka sijaitsevat Midtjyllandin (Randers, Favrskov, Århus ja Ringkøbing-Skjern) ja Syddanmarkin (Varde) raja-alueella. Joitakin työntekijävähennyksiä tehtiin myös Sjellannin alueella ja Kööpenhaminan pääkaupunkiseudulla. Kaikille näille kunnille on yhteistä työttömyyden nopea kasvu (erityisesti pitkäaikaistyöttömyyden osalta) ja avoimien työpaikkojen jyrkkä vähentyminen (erityisesti teollisuuden ja tuotannon parista). 15. Ringkøbing-Skjern investoi vahvasti Vestasin ja tuulienergiasektorin infrastruktuuriin. Muita merkittäviä työllistäjiä ovat matkailu, maatalous, rakentaminen ja julkishallinto. 16. Keskeisin sidosryhmä on Ringkøbing-Skjernin kunta. Kunta on vastuussa työttömien tukemisesta näiden hakiessa uutta työtä. Kunnan on muun muassa järjestettävä toimia, joilla parannetaan työntekijöiden ammattitaitoa sekä autetaan työnhakutaidoissa ja päämäärän asettamisessa. Muita sidosryhmiä ovat Varden, Favrskovin, Randersin, Århusin, Roskilden ja Kööpenhaminan kunnat, ammattiliitot, työttömyyskassat (A-kassat), työnantajien edustajat, Midtjyllandin, Syddanmarkin, Sjellannin ja pääkaupunkiseudun alueet, alueelliset työllisyysneuvostot, työllisyys- sekä yritystoiminnan ja kasvuasioiden ministeriöt sekä paikalliset yritykset. Työntekijävähennysten odotettu vaikutus paikalliseen, alueelliseen tai koko maan työllisyyteen 17. Vuosina 2009 ja 2010 toteutettiin laajoja joukkovähentämisiä, jotka vaikuttivat lähes 800:aan Vestasin työntekijään Ringkøbing-Skjernissa ja ympäristökunnissa, minkä vuoksi tämä uusi irtisanomisaalto on vaikea haaste kyseisille kunnille. Tällä kertaa vähennettiin enimmäkseen korkeasti koulutettuja työntekijöitä. Ainoastaan Vardessa vähennykset kohdistuvat lukuisiin osittain ammattitaitoisiin ja ammattitaitoisiin työntekijöihin, sillä siellä oleva tehdas suljetaan kokonaan elokuussa 2012. Työntekijävähennysten paikallinen vaikutus on merkittävä erityisesti, kun otetaan huomioon, että Vestas Group vähentää yhteensä 1 300 työntekijää (useat työntekijöistä palkattiin määräaikaisilla työsopimuksilla, joita ei ole uusittu tai ei tulla uusimaan). 18. Kyseisten kuntien kannalta oli onnenpotku saada alueelle Vestasin kaltainen innovatiivinen yritys, joka tarjosi lukuisia korkeaa ammattitaitoa vaativia ja korkealuokkaisia teollisuuden työpaikkoja. Näiden työpaikkojen menetys on saanut alueen vaikeuksiin. Kaikki kunnat ovat ilmoittaneet, ettei tälle uudelle kohderyhmälle ole sopivia työpaikkoja tarjolla, minkä vuoksi näiden korkeasti koulutettujen vähennettyjen työntekijöiden on muutettava muualle työn perässä ja alueelle on entistäkin vaikeampaa houkutella uusia yrityksiä. 19. Työntekijävähennykset sattuvat ajankohtana, jolloin työttömyys kasvaa nopeasti. Helmikuussa 2012 työttömiä oli Midtjyllandissa 36 426 ja Syddanmarkissa 40 004 (vastaavat luvut olivat 28 402 ja 29 751 elokuussa 2011). Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 20. Tanska ehdottaa vähennettyjen työntekijöiden tueksi toimenpidepakettia, joka on älykästä, kestävää ja osallistavaa kasvua edistävän Eurooppa 2020 -strategian mukainen. Paketissa tarjotaan yksilöllistä, kohdennettua, joustavaa ja innovatiivista apua vähennetyille työntekijöille, jotta nämä pystyisivät valmistautumaan uusiin työpaikkoihin tulevilla kasvualoilla. 21. Mentorointi ja valmennus. Kaikkien tuen kohteena olevien työntekijöiden arvioidaan hyötyvän tästä toimesta koko projektin ajan. Toimella pyritään auttamaan työntekijöitä määrittelemään tarpeensa, hallinnoimaan omaa oppimistaan ja valitsemaan oikeat toimenpidepaketit taitojensa kohentamiseksi, jotta he voivat maksimoida potentiaalinsa ja kehittää henkilökohtaisia, sosiaalisia ja ammatillisia taitojaan. Yleisinä tavoitteina on seuloa ja kartoittaa osallistujien osaamista, tarjota yksilöllistä neuvontaa, pitää motivaatiota yllä jatkuvan valmennuksen avulla koko projektin ajan, kehittää ja kartoittaa parhaiden toimintatapojen tapauksia sekä olla yhteydessä koulutuksen tarjoajiin ja yrityksiin. Aluksi järjestetään kattava tiedotustilaisuus, jonka jälkeen annetaan yksilöllistä neuvontaa ja seulotaan ja kartoitetaan osallistujien osaamista. Toimintaa seurataan jatkuvasti kyselyin ja haastatteluin sen vaikutuksen arvioimiseksi. Sen järjestämisessä ovat mukana UddannelesesCenter Ringkøbing-Skjern (koulutuskeskus), projektinhallintatiimi sekä kyseisten kuntien työvoimatoimistojen edustajat. Yksilölliset koulutuspaketit. Nämä paketit on tarkoitettu kaikille kohderyhmään kuuluville työntekijöille. Osa vähennetyistä työntekijöistä löytää kuitenkin todennäköisesti uuden työpaikan valmennuksen päätyttyä, joten tähän toimenpiteeseen osallistuu arviolta 600 työntekijää. Näihin projektitiimin yhteistyössä vähennettyjen työntekijöiden kanssa suunnittelemiin ja eri puolilla Tanskaa toimivien oppilaitosten järjestämiin koulutuspaketteihin kuuluvat - monikulttuurisia taitoja opettavat kurssit (yhden päivän seminaarit, joissa osallistujille selvitetään, miten tärkeää on hankkia monikulttuurisia taitoja globaalistuvassa toimintaympäristössä); - kielikurssit (mukaan luettuina liike-elämän taidot englanniksi, kokousten, neuvottelujen ja esitelmien kieli; tekniikan kielet; mahdollisuus kehittää räätälöityjä kielikurssipaketteja); - yrittäjyyskoulutus (yrittäjyyttä käsittelevä johdantoseminaari, jonka tavoitteena on motivoida osallistujia ryhtymään itsenäisiksi ammatinharjoittajiksi tai aloittamaan oma yrityksensä; osallistujat oppivat laatimaan oman liiketoimintasuunnitelman ja saavat tietoa oikeudellisista näkökohdista, verotuksesta ja arvonlisäverosta, myynnistä ja markkinoinnista sekä sähköisestä liiketoiminnasta); - valmiina hankittavat kurssit ja koulutusohjelmat (kaikilla osallistujilla on mahdollisuus rekisteröityä valitsemilleen kursseille ja valitsemiinsa koulutusohjelmiin). Yrittäjyysavustuksia (enintään 25 000 euroa / yrityksen perustaminen) myönnetään tiukkaan seulotuille 25 henkilölle, joiden on ensin täytynyt osallistua yrittäjyyskursseille ja laatia kunnollinen liiketoimintasuunnitelma. Liiketoimintasuunnitelmien arvioinnissa käytetään perusteina luovuutta, innovatiivisuutta ja jatkuvuutta. Kaikkien avustuksen saajien edellytetään käyvän säännöllisissä seurantatapaamisissa ja laativan tilanneraportin EGR-projektin päättyessä. Aloittelevien yritysten edistymistä seurataan tarkasti. Uudelleensijoittumisessa avustamista tarjotaan projektin viimeisten kuuden kuukauden aikana niille, jotka eivät ole vielä löytäneet uutta työpaikkaa (noin 70 henkeä). Koska nämä henkilöt ovat kaikkein heikoimmassa asemansa ikänsä, oppimisvaikeuksiensa tai sukupuolensa vuoksi tai sen takia, etteivät he pysty kulkemaan muualla töissä, työvoimatoimistot ja yhteistyökumppanit tarjoavat heille harjoittelujaksoja valikoiduissa yrityksissä, jotka saattavat tarjota heille työtä harjoittelun päätyttyä. Yrityksiin sijoitetuille järjestetään intensiivistä mentorointia ja neuvontaa. Päivärahaa/opintoavustuksia on tarjolla kaikille vähennetyille työntekijöille mutta vain sillä edellytyksellä, että työntekijä osallistuu aktiivisiin työmarkkinatoimenpiteisiin. Tällaista avustusta voidaan myöntää keskimäärin 10 400 euroa henkeä kohden. 22. EGR:n täytäntöönpanosta aiheutuvat menot, jotka on sisällytetty hakemukseen asetuksen (EY) N:o 1927/2006 3 artiklan mukaisesti, kattavat valmistelu-, hallinnointi-, valvonta-, tiedotus- ja mainontatoimia. Ringkøbing-Skjernin kunta ja hallinnollinen projektitiimi, jossa ovat mukana kaikki kyseiset kunnat, tuovat erilaisin keinoin esille EGR:ltä saadun tuen. Kuntien portaaleihin luodaan www-sivuja. Lisäksi julkaistaan säännöllisiä lehdistötiedotteita ja uutislehtiä ja järjestetään lehdistötilaisuuksia. Kaikkien projektiin osallistuvien ja sidosryhmien kanssa järjestetään vielä lopuksi projektin vaikutuksia käsittelevä seminaari. Myös mainosmateriaalia julkaistaan. 23. Tanskan viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Tanskan viranomaiset arvioivat kokonaiskustannuksiksi 14 976 000 euroa, joista yksilöllisten palvelujen kustannukset ovat 14 398 000 euroa, ja EGR:n täytäntöönpanokustannuksiksi 578 000 euroa (3,9 prosenttia kokonaismäärästä). EGR:stä haettu rahoitusosuus on yhteensä 7 488 800 euroa (50 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä (EGR ja kansallinen yhteisrahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Mentorointi ja valmennus || 720 || 1 500 || 1 080 000 Yksilölliset koulutuspaketit || 600 || 8 500 || 5 100 000 Yrittäjyysavustukset || 25 || 25 000 || 625 000 Uudelleensijoittumisessa avustaminen || 70 || 1 500 || 105 000 Päiväraha/opintoavustukset || 720 || 10 400 || 7 488 000 Yksilöllisten palvelujen kustannukset yhteensä || || 14 398 000 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet || || 28 000 Hallinnointi || || 220 000 Tiedotus ja mainonta || || 80 000 Valvontatoimet || || 250 000 EGR:n täytäntöönpanokustannukset yhteensä || || 578 000 Arvioidut kokonaiskustannukset || || 14 976 000 EGR:n rahoitusosuus (50 % kokonaiskustannuksista) || || 7 488 000 24. Tanska vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että kaikki päällekkäisrahoitus estetään. Päivämäärät, jolloin yksilöllisten palvelujen tarjoaminen vähennetyille työntekijöille aloitettiin tai on tarkoitus aloittaa 25. Tanska aloittaa EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 13. elokuuta 2012. Tästä päivämäärästä alkaa näin ollen tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 26. Kaikki työntekijävähennysten kohteena olleet kunnat ovat osallistuneet toimenpiteiden valmisteluun. Useita työmarkkinaosapuolten järjestöjä (ammattiliittoja, Vestasin edustajia, työnantajajärjestöjä) kuultiin, kun kunnassa järjestettiin tammikuussa 2012 tapaaminen työllisyyskomitean kanssa. Lisäksi Skjernissä järjestettiin helmi- ja maaliskuussa 2012 kaksi seminaaria kaikkien niiden kuntien kanssa, joissa työntekijävähennyksiä toteutettiin. Mukana oli työmarkkinaosapuolten edustajia. Työmarkkinaosapuolille kerrotaan säännöllisesti kuukausittaisissa komitean kokouksissa projektin etenemisestä. 27. Tanskan viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 28. Asetuksen (EY) N:o 1927/2006 6 artiklassa säädettyjen perusteiden täyttymisen osalta Tanskan viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · vahvistettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen, · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 29. Tanska on ilmoittanut komissiolle, että hallintoviranomaisena rahoitustuen hallinnoinnista ja valvonnasta vastaa Tanskan yritysviranomainen eli sama taho, joka vastaa myös Euroopan sosiaalirahastosta saadun tuen hallinnoinnista ja valvonnasta. Todentamisviranomaisena toimii saman elimen toinen osasto. Valvontaviranomaisena toimii yritysviranomaiseen kuuluva EU-rahoituksen tarkastusyksikkö. Rahoitus 30. Tanskan hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 7 488 000 euroa, joka vastaa 50:tä prosenttia kokonaiskustannuksista. Komission ehdotus rahastosta maksettavasta osuudesta perustuu Tanskan toimittamiin tietoihin. 31. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 32. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 33. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 34. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2012 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 35. Käsillä olevan hakemuksen kohteena olevat 7 488 000 euroa katetaan EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/003 DK/Vestas, Tanska) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[9] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[10] ja erityisesti sen 12 artiklan 3 kohdan, ottavat huomioon Euroopan komission ehdotuksen[11] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi joutuneille työntekijöille ja heidän auttamisekseen uudelleen integroitumisessa työmarkkinoille. (2) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (3) Tanska esitti 14 päivänä toukokuuta 2012 hakemuksen EGR:n varojen käyttöönottamiseksi Vestas Group -yrityksessä toteutettujen työntekijävähennysten vuoksi ja toimitti sitä täydentäviä lisätietoja 10 päivään heinäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 7 488 000 euroa. (4) Tämän vuoksi EGR:stä olisi otettava käyttöön varoja rahoitustuen antamiseksi Tanskan hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 7 488 000 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Asetuksen (EY) N:o 1927/2006 3 artiklan kolmannen kohdan mukaisesti. [4] ”Global Wind Energy Council”, Global wind report, Annual market update 2010, Bryssel, huhtikuu 2011. [5] World Wind Energy Report 2010, WWEA World Wind Energy Association. [6] Vestas Annual Report 2011. [7] KOM(2011) 421 lopullinen. [8] KOM(2011) 258 lopullinen. [9] EUVL C 139, 14.6.2006, s. 1. [10] EUVL L 406, 30.12.2006, s. 1. [11] EUVL C […], […], s. […].